open-index/open-wikipedia-markdown huggingface dataset:
אפסר

ממוזער|250px|סוס עונד אפסר עור
**אַפְסָר** (באנגלית: **Halter**) היא מערכת של רצועות על ראש בעל חיים או הצוואר, לרוב אצל חיות מבויתות, המאפשרת להוביל אותם. בניגוד לרסן האפסר אינו מאפשר לשלוט במדויק בתנועות החיה ולבצע פעולות כגון רכיבה. מקור המילה אפסר מפרסית: **afsār**.

## היסטוריה
עם ביות בעלי החיים הגדולים המשמשים לעבודה ומשא נאלצו בני האדם למצוא שיטות המאפשרות להוביל את בעלי החיים ממקום למקום או לקשור אותם בנקודה מסוימת כדי שלא יברחו. האפסר הפשוט ביותר היה שימוש בחבל הקשור סביב צוואר הבהמה אך שיטה זו לא הייתה יעילה עם חיות גדולות כגון פרה מאחר שהכוח הרב של החיה היה עדיף על היכולת של האדם למשוך אותה. אחד השכלולים של האפסר הוא לכרוך את החבל סביב הראש ולא הצוואר כך שמשיכה בחבל מסבה את ראש החיה ומעודדת אותה ללכת בכיוון הרצוי. (משנה, מסכת שבת – פרק ה, משנה א)

אלטרנטיבה נפוצה לאפסר היא הנזם, טבעת המושחלת דרך מחיצת האף ואליה קשור חבל. מכיוון שחוטם הוא אזור רגיש אצל בעלי חיים רבים מספיקה משיכה קלה בחבל כדי להסב את ראש החיה ולהובילה בכיוון הרצוי.

## חלקי האפסר
מונחים מתוך מילון האקדמיה ללשון העברית, משק חקלאי (תש"ח):
ממוזער|250px|איור של אפסר
* רֹאשִׁיָּה – כל מערכת רצועות הנלבשת על הראש כגון אפסר, או רסן (מכונים גם בהתאמה, ראשיית בית וראשיית רכיבה).
* אַפְסָר – מערכת של חבלים או רצועות הנבשות על הראש ומאפשרת להוביל את החיה.
* רְצוּעַת הָעֹרֶף, עָרְפִּית – נכרכת סביב העורף.
* רְצוּעַת הַלְּחָיַיִם, לֶחְיוֹנִית – רצועות הנמתחות לאורך הלחיים.
* רְצוּעַת הַסַּנְטֵר, סַנְטֵרִית – הרצועה מתחת לסנטר.
* רְצוּעַת הַחֹטֶם, חָטְמִית – הרצועה מעל החוטם או שם כולל לרצועות סביב החוטם.
* רְצוּעַת הַגָּרוֹן, גְּרוֹנִית – הרצועה מתחת לגרון.
* רְצוּעַת הַאַפְסָר – הרצועה שנמתחת בין רצועת הגרון לרצועת החוטם. משמשת לעיתים להחזיק את ראש החיה או לקשור אליה חבל ההובלה.
* טבעת קשירה – טבעת המחברת בין רצועת האפסר לרצועות החוטם, אליה מחובר לעיתים חבל ההובלה.

[ממוזער|250px|[כלב הבית|כלב עונד אפסר בסגנון קולר.]]
[ממוזער|250px|[כבש הבית עם אפסר מחבל]]

## קישורים חיצוניים

קטגוריה:ציוד לבעלי חיים
קירנן שיפקה

[ממוזער|שיפקה בטקס [פרס גילדת שחקני המסך|פרסי גילדת שחקני המסך, 2010]]
**קירנן ברנאן שיפקה** (באנגלית: **Kiernan Brennan Shipka**; נולדה ב-10 בנובמבר 1999) היא שחקנית אמריקאית. ידועה בעיקר בשל גילום דמויותיהן של סאלי בת' דרייפר בסדרה "מד מן" (2007–2015) והפרוטגוניסטית סברינה ספלמן בסדרה "הרפתקאותיה המצמררות של סברינה" (2018–2020).

## ראשית חייה
שיפקה נולדה בשיקגו שבאילינוי שבארצות הברית. אמה היא ארין אן ברנאן ואביה הוא ג'ון יאנג שיפקה, מפתח נדל"ן. לה אחות. מגיל חמש היא מתאמנת בשיעורי ריקודים סלוניים. כשהייתה בת שש, משפחתה עברה ללוס אנג'לס, קליפורניה, על מנת לתמוך בקריירת המשחק שלה.

## קריירה
שיפקה החלה לדגמן לעיתונים מסחריים כשהייתה תינוקת. כחלק מאנסמבל השחקנים של "מד מן", היא זכתה בפרס איגוד שחקני המסך לביצועים יוצאי דופן על ידי אנסמבל בסדרת דרמה ב-2008 וב-2009.

שיפקה זכתה לשבחים על משחקה ב"מד מן". המבקר דייל רו מ-"Austin, Texas American-Statesman" נקב בשמה כ"מועמדת החלומות" בקטגוריה "שחקנית אורחת יוצאת מן הכלל בסדרת דרמה" של פרס אמי ונימק "השחקנית בת ה-10 כל כך השפיעה בדמותה של סאלי דרייפר המתוסבכת בעונה הקודמת שזה נראה מוזר שרק עתה היא קודמה לתפקיד ראשי בסדרה. אם התפקיד של שיפקה בהמשך הסדרה - התמודדות עם משבר הנישואין של הוריה וכניסה לגיל ההתבגרות בשנות ה-60 הסוערות - יישאר מדהים כפי שהיה בעונה השלישית, זוהי משאלה נועזת שיכולה להתגשם בשנה הבאה."

אף על פי שבתחילה הופיעה בסדרה בתפקיד משני, קודמה שיפקה לתפקיד ראשי עם תחילת העונה הרביעית של "מד מן". שיפקה קיבלה את התפקיד לאחר שביצעה שני אודישנים.

בנוסף לעבודתה ב"מד מן", הופיעה שיפקה בסרטים "הפרחים בעליית הגג" משנת 2014 ו"בתו של בלאקוט" משנת 2015.

בשנת 2014, נכנסה שיפקה לרשימת "25 בני נוער המשפיעים ביותר של 2014" על ידי מגזין טיים. באותה שנה, "IndieWire" כלל אותה ברשימה "20 השחקנים מתחת לגיל 20 ששווה לצפות בהם".

בשנת 2017, גילמה שיפקה בתפקיד משני את דמותה של ב. ד. היימן, בתה של בטי דייוויס, בעונתה הראשונה של הסדרה "אויבות".

בינואר 2018, הוכרז ששיפקה עתידה לגלם את דמותה של המכשפה סברינה ספלמן בסדרה "הרפתקאותיה המצמררות של סברינה" מבית נטפליקס.

בשנת 2019 שיחקה בקומדיה רומנטית לכבוד חג המולד בשם "כשהשלג יורד" בבימויו של לוק סנלין. הסרט מבוסס על ספר בעל אותו שם.

בשנת 2025 נכללה ברשימת פורבס 30Under30 של מגזין פורבס.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זוכי פרס לוסי
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
הדיוויזיה ה-333 (ורמאכט)

**הדיוויזיה ה-333** (בגרמנית: **333. Infanterie-Division**) הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-15 בנובמבר 1940, על בסיס אלמנטים מהדיוויזיות ה-76 וה-293, והועמדה תחת פיקוד רודולף פילץ. הדיוויזיה הוצבה ביולי 1941 בברטאן, כחלק מהארמייה השביעית, ונותרה בצרפת עד לפברואר 1943. לאחר מכן נשלחה הדיוויזיה לאוקראינה, שם לחמה בקרבות הקשים באגן הדונייץ ובקרב דנייפר כחלק מארמיית הפאנצר הראשונה, וב-2 בנובמבר 1943 הושמדה הדיוויזיה.

## מפקדים
* רודולף פילץ (15 בנובמבר 1940 - 10 בדצמבר 1942)
* גרהרד גראסמן (10 בדצמבר 1942 - 22 במרץ 1943)
* רודולף פון צודי (22 במרץ 1943 - 1 ביולי 1943)
* וילהלם קריזולי (1 ביולי 1944 - 10 ביולי 1943)
* ארווין מני (10 ביולי 1943 - 2 בנובמבר 1943)

## קישורים חיצוניים
* אודות הדיוויזיה באתר lexikon-der-wehrmacht

333
וילהלם קריזולי

**וילהלם קריזולי** (בגרמנית: **Wilhelm Crisolli**; 20 בינואר 1895 – 12 בספטמבר 1944), היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
קריזולי נולד ב-20 בינואר 1895 בברלין, שהשתייכה לאימפריה הגרמנית. עם פרוץ מלחמת העולם הראשונה, ב-4 באוגוסט 1914 התגייס לצבא הגרמני הקיסרי, והצטרף לרגימנט היגר ה-4, ולחם בשורותיו במהלך המלחמה. ב-1 במאי 1915 הועלה לדרגת לויטננט, ובמאי 1917 הועבר לרגימנט המילואים ה-15. בסתיו 1917 הוא חזר לרגימנט ה-4 כקצין תקשורת, ובקיץ 1918 הועבר בחזרה לרגימנט המילואים ה-15, ולחם בשורותיו עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר קריזולי ברייכסווהר, ומילא בו תפקידי פיקוד ומטה. ב-1 בפברואר 1930 הוא הועלה לדרגת האופטמן, וב-1 בנובמבר 1935 הוא הועלה לדרגת מיור. ב-1 באוגוסט 1938 הוא הועלה לדרגת אוברסט לוטננט, וב-10 בנובמבר הוא מונה למפקד פלוגה 1 ברגימנט הרובאים ה-9.

### מלחמת העולם השנייה
עם פרוץ המלחמה היה קריזולי מפקד פלוגה 1 ברגימנט הרובאים ה-9, ולחם עמה במהלך המערכה בפולין כחלק מהדיוויזיה הקלה ה-2, וב-1 באפריל 1940 מונה למפקד הגדוד ה-3 ברגימנט הרובאים ה-8. ב-3 ביוני 1940 הוא מונה למפקד הרגימנט, ולחם עמו במהלך המערכה על צרפת ובמהלך מבצע ברברוסה, כחלק מדיוויזיית הפאנצר ה-8, וב-15 ביולי 1941 קיבל על פעולותיו את עיטור צלב האבירים של צלב הברזל. ב-1 באוגוסט 1941 הוא הועלה לדרגת אוברסט, וב-31 בינואר 1942 נפצע קשה באחד הקרבות. ב-1 במאי 1942 מונה למפקד חטיבת הרובאים ה-13, אשר הפכה זמן קצר לאחר מכן לחטיבת הפאנצרגרנדיר ה-13, וב-1 בדצמבר 1942 מונה למפקד דיוויזיית הפאנצר ה-13. ב-20 במאי 1943 הוא מונה למפקד הדיוויזיה הממונעת ה-16, אשר הפכה לאחר מכן לדיוויזיית הפאנצרגרנדיר ה-16, ולחם עמה בקרבות באיטליה. ב-1 ביולי 1943 הוא מונה למפקד הדיוויזיה ה-333 למשך 10 ימים, וב-14 ביולי מונה למפקד דיוויזיית הפאנצר ה-6 למשך כחודש, ולחם עמה בקרב קורסק. ב-25 בנובמבר 1943 הוא מונה למפקד דיוויזיית השדה של הלופטוואפה ה-20, וב-1 בפברואר 1944 הועלה לדרגת גנרל מיור. ב-12 בספטמבר 1944 נהרג קריזולי בפיסטויה על ידי מארב של פרטיזנים איטלקים, ולאחר מותו הועלה לדרגת גנרל לוטננט.

## קישורים חיצוניים
* וילהלם קריזולי באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:גרמנים שנהרגו במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1895
קטגוריה:גרמנים שנפטרו ב-1944
IKCO Arisun

**IKCO Arisun** הוא טנדר קטן מסוג "Coupé utility" , מתוצרת יצרנית הרכב ה-איראנית איראן חודרו אשר מיוצר משנת 2015 ועד היום.

דגם ה-"IKCO Arisun" מבוסס על דגם הטנדר פיג'ו 405 מתוצרת יצרנית הרכב הצרפתית **[[פיג'ו]].** מיוצר ברישיון.

בשנת 2015 יוצאו לעיראק במשלוח הראשון כ-5,000 יחידות של הדגם.

## "IKCO Arisun"

* מנוע קדמי מסוג "1.7L 8v IKCO OHVG2 engine"
* 2 נוסעים (נהג + נוסע)
* מכל דלק: 52 ליטר
* היגוי: סוג הידראולי בסיוע כוח
* בלמים: הידראולי 4 ערוצים, חזית: דיסקים מאווררים, אחוריים: תופים
* ABS - מערכת למניעת נעילה בבלימה
* מערכת EBD - לחלוקת עומס הבלימה בין הגלגלים
* מיזוג אוויר
* מערכת MP3

## ראו גם
* IKCO Dena
* IKCO Runna
* IKCO Samand Soren
* IKCO Dena Plus

## קישורים חיצוניים

* 
* 
* 

## הערות שוליים

קטגוריה:טנדרים
קטגוריה:דגמי מכוניות שהושקו ב-2015
קטגוריה:כלי רכב המיוצרים באיראן
Arisun
דיוויזיית השדה ה-20 של הלופטוואפה

**דיוויזיית השדה ה-20 של הלופטוואפה** (בגרמנית: **20. Luftwaffen-Feld-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-1 בנובמבר 1943 בדנמרק, והועמדה תחת פיקוד אריך פרונהופר, אשר הוחלף עד מהרה בווילהלם קריזולי. ב-1 ביוני 1944 שונה שם הדיוויזיה ל**דיוויזיית הסער ה-20 של הלופטוואפה**, והיא הועברה לאיטליה, שם לחמה בקרבות על הקו הגותי. ב-12 באוקטובר 1944 נהרג קריזולי על ידי מארב של פרטיזנים איטלקים, וב-28 בנובמבר 1944 פורקה הדיוויזיה ושרידיה צורפו לדיוויזיית הפאנצר ה-26.

## מפקדים
* אריך פרונהופר (1 בנובמבר 1943 - 25 בנובמבר 1943)
* וילהלם קריזולי (25 בנובמבר 1943 - 10 ביולי 1943)
* אריך פרונהופר (10 ביולי 1943 - 28 בנובמבר 1944)

## קישורים חיצוניים
* דיוויזיית השדה ה-20 של הלופטוואפה באתר lexikon-der-wehrmacht
* דיוויזיית השדה ה-20 באתר lexikon-der-wehrmacht
* דיוויזיית הסער ה-20 של הלופטוואפה באתר lexikon-der-wehrmacht

20
צווארון קולר

ממוזער|שמאל|סגנונות שונים של צווארון אפסר.
**צווארון קולר** או **צווארון [[אפסר]]** הוא סגנון עיצוב של בגדי נשים בו הרצועה שמחברת את החלק הקדמי של הבגד נכרכת סביב העורף ומשאירה את רוב החלק האחורי חשוף.

גזרה זו נהוגה לרוב בגדי ים, כדי למקסם חשיפת העור לשיזוף ולמזער את סימני השיזוף  (אזורים שלא השתזפו). גזרה זו משמשת גם בשמלות או חולצות, כדי ליצור בעיקר שמלה חשופת גב. כאשר הקולר מכוסה על ידי שיער שמסתיר את העורף הקולר נחשב כקולר סמוי ומשאיר את הרושם ששום דבר לא מחזיק את החלק הקדמי של השמלה או החולצה.

## קישורים חיצוניים

## הערות שוליים

קטגוריה:שמלות
קטגוריה:הלבשה תחתונה לנשים
קולר
יחסי בלארוס – הממלכה המאוחדת

**יחסי בלארוס–הממלכה המאוחדת**, הן יחסי החוץ בין בלארוס והממלכה המאוחדת.

## היסטוריה
לאחר קריסת ברית המועצות ועצמאות בלארוס בשנת 1991, כוננו שתי המדינות יחסים דיפלומטיים בשנת 1992. בשנת 1994 פתחה בלארוס את שגרירותה בלונדון, ובשנת 1995 פתחה בריטניה את שגרירותה במינסק. במשך השנים התנכרה בריטניה לבלארוס, בשל משטרו הקשוח של אלכסנדר לוקשנקו, אולם בשנת 2017 ביקר אלן דאנקן, שר זוטר בממשלת בריטניה, בבלארוס, וחתם שם על כמה הסכמים לשיתוף פעולה.

## יחסים כלכליים
למרות הירידה הדרמטית בשנת 2016 (כ-63%) ביצוא הבלארוסי לבריטניה, האחרונה נותרה עדיין היעד השלישי בגודלו למוצרים הבלארוסים (השנייה בגודלה בשנת 2015), ושוק הייצוא הגדול ביותר מחוץ לחבר המדינות, והיא מהווה שותפת הסחר השישית בגודלה של בלארוס. בשנת 2017 חלה היפוך מגמה, ובחודשים ינואר עד יולי, היצוא הבלארוסי לבריטניה יותר מאשר הוכפל לעומת התקופה המקבילה לו שנה קודם לכן, והגיע ל-1.38 מיליארד דולר, ובנוסף, היבוא גדל גם הוא ב-66%.

עם זאת, היצוא הבלארוסי לבריטניה מהסתמך בעיקר על מוצר אחד - שמן ומוצרי זפת מינרלים, ובמהלך השנים האחרונות, חלקם ביצוא הבלארוסנע בין 95 ל-98 אחוזים. שאר הסחורות המיוצאות כללו דשנים, מוטות פלדה, עופרת, מעילי נשים ולייזרים. היבוא הבלארוסי מבריטניה כולל בעיקר מנועים, מכונות ומשקאות חריפים.

בריטניה היא גם אחת מ-6 המשקיעות המובילות לכלכלת בלארוסיה. נכון ל-1 בינואר 2015, ההשקעות הישירות של בריטניה הסתכמו ב-279.2 מיליון דולר, 144.9 מיליון דולר מהן היו השקעות ישירות, ו-134.3 מיליון דולר היו השקעות עקיפות. עם זאת, חלק ניכר מההשקעות הללו קשור לחברת בלואיל- החברה הבלארוסית של מוצרי נפט - וחברת הבת הבריטית שלה, BNK (בריטניה) בע"מ.

## יחסים דיפלומטיים
בלארוס מחזיקה בבריטניה שגרירות בלונדון, וקונסוליה כללית בקארדיף. מאידך, בריטניה מחזיקה בבלארוס שגרירות במינסק בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קזואראים

[ממוזער|[אמו]]
**קזואראים** (שם מדעי: Casuariiformes) היא סדרה אפשרית של עופות קדומים חסרי שיניים החיים באוסטרליה ובגינאה החדשה ובה שתי משפחות: אמואיים (Dromaiidae) וקזואריים (Casuariidae). עם זאת כמה חוקרים רואים באמו סוג במשפחת הקזואריים. בעבר שתי המשפחות השתייכו לסדרה יענאים.

בני הסדרה התפתחו במיוקן באוסטרליה ובגינאה החדשה. האמו מצוי במרכז יבשת אוסטרליה לעומת מיני הקזואר החיים ביערות גשם בצפון אוסטרליה וגינאה החדשה והם בעלי "קסדה" מעל לראשם, העוזרת להם לפלס דרך ביער. בעבר היה סוג נוסף בסדרה - Diogenornis שחי באמריקה הדרומית ודמה למיני הננדו.

## מיון
*משפחה אמואיים (Dromaiidae)
**סוג אמו (*Dromaius*) - ייתכן ששייך למשפחת הקזואריים
***מין אמו (*Dromaius novaehollandiae*)
***מין אמו אי הקנגורו (*Dromaius ater*) - נכחד
***מין *Dromaius ocypus* - נכחד
*משפחה קזואריים (Casuariidae)
**סוג קזואר (*Casuarius*)
***מין קזואר מצוי (*Casuarius casuarius*)
***מין קזואר חד-גדיל (*Casuarius unappendiculatus*)
***מין קזואר בנט (*Casuarius bennetti*)
***מין *Casuarius lydekkeri *- נכחד
**סוג ללא מקור Diogenornis - נכחד

## קישורים חיצוניים

* 

*
קטגוריה:בעלי חיים שתוארו ב-1880
קטגוריה:טקסונים שתוארו בידי פיליפ סקלטר
פיג'ו סוג 37

**פיג'ו סוג 37** (בצרפתית: **Peugeot Type 37**) היא מכונית בתצורה פתוחה (קבריולה), 2 מושבים, מתוצרת יצרנית הרכב הצרפתית **[[פיג'ו]]** אשר יוצרה בשנת 1902.

יוצרו כ-100 יחידות.

דגם פיג'ו סוג 57 שיוצר בשנת 1904 התבסס על דגם "פיג'ו סוג 37".

## ראו גם
* פיג'ו
* פיג'ו סוג 1
* פיג'ו סוג 15
* פיג'ו סוג 27
* פיג'ו סוג 31
* פיג'ו סוג 36
* פיג'ו סוג 56
* פיג'ו סוג 58
* פיג'ו סוג 1525
* פיג'ו סוג 156

## לקריאה נוספת
*  "פיג'ו סוג 37" - תמונות

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1902
קטגוריה:מכוניות צרפתיות
37
יחסי אסטוניה – הממלכה המאוחדת

**יחסי אסטוניה–הממלכה המאוחדת**, הם יחסי החוץ בין אסטוניה והממלכה המאוחדת.

## היסטוריה
[ימין|ממוזער|חיילים בריטים ואסטונים ב[אפגניסטן]]

### ראשית היחסים
היחסים בין בריטניה לאסטוניה החלו במהלך מלחמת העצמאות האסטונית, כאשר בריטניה שלחה את הצי המלכותי בראשות אדמירל א. א. סינקלייר להגן על חופי אסטוניה. הימאים הבריטים שנפלו במהלך העימות, הובאו למנוחות בבית הקברות הצבאי בטאלין. במהלך שנת 1919 פעלו נציגים בריטים בחבר הלאומים למען הכרה בעצמאות אסטוניה.

לפני הכיבוש הסובייטי בשנת 1940, היחסים בין בריטניה ואסטוניה היו קרובים. בבריטניה היה שוק עיקרי עבור המוצרים האסטונים, ויותר מ-30% מהייצוא האסטני יוצא לבריטניה. בריטניה מעולם לא הכירה בסיפוח אסטוניה בקיץ 1940.

### היחסים כיום
בריטניה הכירה בעצמאות אסטוניה מחדש ב-27 באוגוסט 1991, והיחסים הדיפלומטיים בין שתי המדינות כוננו מחדש ב-5 בספטמבר 1991, ואף השגרירות הבריטית נפתחה בטאלין מחדש באותה שנה. היחסים בין המדינות מאוד קרובים, ובריטניה סיפקה תמיכה פוליטית ומעשית למאמצי אסטוניה להצטרף לאיחוד האירופי ולנאט"ו, ושתי המדינות הן חברות מלאות של שני הארגונים.

שתי המדינות שלחו כוחות לאפגניסטן, במסגרת כוח הסיוע הביטחוני הבינלאומי.

באוקטובר 2016 פורסם כי 800 חיילים בריטים יוצבו בבסיס הצבאי בטאפה, אסטוניה.

## יחסים תרבותיים
[ממוזער|המועצה הבריטית ב[טאלין]]
למועצה הבריטית יש ייצוג בטאלין, והיא פעילה שם בתוכנית של תמיכה בהוראת השפה האנגלית, חילופי תרבות ומלגות עבור סטודנטים אסטונים ללמוד בבריטניה.

### הגירה
כ-10,000-15,000 אזרחים אסטונים חיים בבריטניה, כ-3,000-5,000 מהם בלונדון. רוב הקהילות הפעילות נמצאות בלונדון, ברדפורד ולסטר, ובסך הכל קיימות 13 קהילות אסטוניות בבריטניה, והקהילה הוותיקה הקיימת בלונדון, הוקמה בשנת 1921.

### תיירות
המוניטין של טאלין כיעד תיירותי גדל בבריטניה בשנים האחרונות. הצטרפותה של אסטוניה לאיחוד האירופי בשנת 2004, העניק דחיפה משמעותית לנסיעות ההדדיות – עלייה של 30% באותה שנה, ו-60% בשנה לאחר מכן (2005), כ-62,300 תיירים בריטים נוספים ביקרו באסטוניה לעומת שנים קודמות. בשנת 2012 כמעט 55,000 תיירים בריטים ביקרו באסטוניה, ובנוסף, כ-75,000 בריטים ביקרו בה במסגרת הסיור הבלטי.

## יחסים כלכליים
בריטניה נמצאת במקום ה-9 מבין שותפות הסחר של אסטוניה, ומהווה 3% מסך מחזור המסחר של אסטוניה. הסחר הבריטי-אסטוני הסתכם בשווי 790 מיליון אירו בשנת 2012. בריטניה מהווה 2% מסך ההשקעות הזרות הישירות באסטוניה.

## ביקורים רשמיים
[ממוזער|שר החוץ הבריטי, [ויליאם הייג נפגש עם נשיא אסטוניה, טומאס הנדריק אילווס בלונדון, אוגוסט 2012.]]
אליזבת השנייה, מלכת הממלכה המאוחדת ביקרה באסטוניה באוקטובר 2006, והנסיך הארי ביקר אף הוא ביקור רשמי במאי 2014,.

## יחסים דיפלומטיים
אסטוניה מחזיקה בבריטניה שגרירות בלונדון, ו-6 קונסוליות באברדין, בלפסט, צ'לטנהאם, גלאזגו, ג'רסי, וליברפול. מאידך, בריטניה מחזיקה באסטוניה שגרירות בטאלין בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סוזן גריפין

**סוזן גריפין** (באנגלית: **Susan Griffin**; ) הייתה פילוסופית פמיניסטית, מסאית ומחזאית הידועה במיוחד בעבודתה בנושא אקופמיניזם.

## חייה
גריפין נולדה בלוס אנג'לס, קליפורניה. היא גדלה כבת מאומצת במשפחה יהודית. מוצא משפחתה הביולוגית מאירלנד, סקוטלנד, ויילס וגרמניה. מאחר שגריפין גדלה בבית יהודי לאחר מלחמת העולם השנייה, לא דובר על מוצאה הגרמני והיא אף נהגה לעשות דמוניזציה לגרמנים. בסופו של דבר ביקרה גריפין מספר פעמים בגרמניה, ואף ביקרה במחנה הריכוז דורה־מיטלבאו, על מנת ליישב את הפער בין מורשתה וזהותה היהודית לזו הגרמנית.

גריפין למדה שנתיים באוניברסיטת קליפורניה בברקלי ועברה לאוניברסיטת המדינה בסן פרנסיסקו  (SFSU – San Francisco State University) שם סיימה תואר ראשון בכתיבה יצירתית בשנת 1965, ותואר שני בשנת 1973. המנחה שלה בשני התארים הייתה קיי בויל.

גריפין לימדה כמרצה בסגל הזוטר באוניברסיטת קליפורניה בברקלי, באוניברסיטת סטנפורד בקליפורניה, ובמכון הטכנולוגי של קליפורניה. גריפין גם הייתה מרצה במכון פסיפיקה ללימודים גבוהים, במכון רייט, ובאוניברסיטת קליפורניה.

גריפין התגוררה בברקלי, קליפורניה.

## עבודתה
גריפין כתבה 21 ספרים ובכללם ספרי עיון, ספרי שירה, אנתולוגיות, מחזות ו-תסריט לסרט הדוקומנטרי "ברקלי בשנות השישים". יצירותיה תורגמו ל־12 שפות. גריפין תיארה את כתיבתה כ"משרטטת קשרים בין הרס הטבע, צמצומן של נשים, וגזענות."

ספרה "אישה וטבע: השאגה שבתוכה" (1978) נמכר ביותר מ־100,000 עותקים. הספר עוסק בקשר בין הרס אקולוגי, סקסיזם וגזענות. יצירה זו נחשבת לסוג של פרוזה–שירה, ונחשבת ליצירה שהשיקה את תנועת האקופמיניזם בארצות הברית. גריפין מייחסת את הקשר שלה לאקופמיניזם לעובדה שגדלה לחופי האוקיינוס השקט, בהרי סיירה נבדה שבקליפורניה, מה שלדבריה טיפח בה מודעות לאקולוגיה.

גריפין ידועה בביקורתה על הפורנוגרפיה אותה ניסחה בספרה "פורנוגרפיה ושתיקה: נקמת התרבות נגד הטבע" משנת 1981. בספר היא טוענת שאף על פי שעקרון חופש הביטוי עלול להוביל להתנגדות לצנזורה על פורנוגרפיה, במקרה זה החופש ליצור פורנוגרפיה פוגע ב"שחרור המין האנושי" הכולל גם את שחרור האישה. גריפין יצאה נגד ההקבלה בין הפורנוגרפיה לבין מושג הארוס בטענה שאלה מושגים נפרדים המנוגדים זה לזה. היא טענה שמקור הפורנוגרפיה נטוע בפחד מהטבע וכי התרבות הפורנוגרפית מחנכת את הגבר לאמץ את תפקיד "הרוצח", בעוד האישה הופכת ל"קורבן" שלו. עובדה זו, לדבריה, מלמדת נשים לבזות את עצמן ומזינה תרבות מעוותת. לעומת זאת, טענה גריפין, "שחרור מיני אמיתי מצריך פיוס עם הטבע וריפוי בין גוף לרוח".

## קישורים חיצוניים
*
## הערות שוליים

קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:זוכי אמי
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:משוררות להט"ביות אמריקאיות
קטגוריה:משוררים להט"בים אמריקאים
קטגוריה:עמיתות מקארתור
קטגוריה:עמיתי מקארתור
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
יחסי הממלכה המאוחדת – שוודיה

**יחסי הממלכה המאוחדת–שוודיה** הם היחסים בין הממלכה המאוחדת של בריטניה הגדולה וצפון אירלנד לבין ממלכת שוודיה.

## היסטוריה
האי הבריטי היה נתון לפלישות ויקינגים מסקנדינביה, ובכלל זה מאזור שוודיה של ימינו, מסוף המאה ה-8 עד המאה ה-11, וחלקם התמזג עם האנגלו-סקסונים באנגליה.

במהלך מלחמת תשע השנים לחמו האנגלים והשוודים באותו צד, אולם במהלך המלחמה הצפונית הגדולה, מלחמת הירושה האוסטרית, ובמהלך מלחמת שבע השנים, לחמו שתי המדינות זו כנגד זו. במהלך המלחמות הנפוליאוניות לחמה שוודיה לצד בריטניה נגד צרפת, ובשנת 1814 קיבלה כתגמול על סיועה את השליטה בנורווגיה.

בשנת 1973 הצטרפה בריטניה לאיחוד האירופי, ובשנת 1995 הצטרפה גם שוודיה לארגון.

בשנת 2017, שוודיה הצטרפה לכוח התגובה המהירה הצבאית בראשות בריטניה, שנועד להיות גמיש יותר ולהגיב מהר יותר מברית נאט"ו הגדולה יותר. הוא השתמש בתקנים ובדוקטרינות של נאט"ו, כך שהוא יכול לפעול בשיתוף עם נאט"ו, האו"ם או קואליציות רב לאומיות אחרות.

בשנת 2022 בריטניה התחייבה להגן על שוודיה אם המדינה תותקף, כאשר ראשי הממשלה בוריס ג'ונסון ומגדלנה אנדשון חתמו על ברית הגנה.

## ביקורים רשמיים
בין ה-28 ביוני ל-1 ביולי 1954 גוסטב השישי אדולף, מלך שוודיה והמלכה לואיז ביקרו ביקור רשמי את אליזבת השנייה, מלכת הממלכה המאוחדת, ובתמורה היא הגיעה לביקור רשמי בשוודיה, בסטוקהולם ובגטבורג בין ה-8 ל-10 ביוני 1956. מאוחר יותר, קרל השישה עשר גוסטב, מלך שוודיה ביקר ביקור רשמי בבריטניה בין ה-8 ל-11 ביולי 1975, ואילו אליזבת החזירה ביקור מאוחר יותר, בין ה-25 וה-28 במאי 1983.

## המלוכה
מלך שוודיה הנוכחי קרל השישה עשר גוסטב, ניצב כיום במקום ה-283 בסדר הירושה לכתר הבריטי, בשל היותו צאצא של סופיה מהנובר. מאידך, אליזבת השנייה לא זכאית לרשת את הכתר השוודי, מכיוון שאיננה לותרנית, דבר אשר נדרש על פי החוק השוודי. חלק מחברי משפחת המלוכה השוודית הם בריטים, חתנו של מלך שוודיה ובעלה של מדלן, נסיכת שוודיה, כריסטופר אוניל, הוא אזרח בריטי, ואף ילדיו הנסיכה לאונור והנסיך ניקולס, הם אזרחים בריטים. אף בעבר, מרגרט, נסיכת קונוט, אשתו הראשונה של המלך גוסטב השישי אדולף, וכן אשתו השנייה לואיז, נסיכת באטנברג היו חברות בית המלוכה הבריטי. כמו כן, הנסיכה ליליאן, דוכסית האלנד - אשתו של הנסיך ברטיל, דוכס האלנד, הייתה ממוצא וולשי.

הנסיך אדוארד, דוכס אדינבורו ואשתו סופי, דוכסית אדינבורו ייצגו את משפחת המלוכה הבריטית בכל החתונות המלכותיות של ילדיו של מלך שוודיה.

בשתי המדינות קיימות תנועות רפובליקניות קטנות, אשר קוראות לביטול המונרכיה ולהפיכת המדינה לרפובליקה.

## יחסים דיפלומטיים
* שוודיה מחזיקה בבריטניה שגרירות בלונדון, ו-14 קונסוליות בבלפסט, ברייטון, קארדיף, דובר, אדינבורו, גלאזגו, גרימסבי, ג'רזי, לרוויק, ליברפול, מנצ'סטר, ניוקאסל, סאות'המפטון וסטורנווי.
* בריטניה מחזיקה בשוודיה שגרירות בסטוקהולם בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נסים חמיד

**נסים חמיד **(באורדו: **نسيم حميد**; נולדה ב-1 במאי 1988) היא אצנית פקיסטנית, שזכתה במדליית זהב בריצת 100 מטר במשחקי דרום אסיה 2010, בדאקה.

## קריירה
נסים החלה את הקריירה שלה בתור ספורטאית בבית הספר. היא השתתפה במגוון פעילויות ספורט בבית הספר ואחר כך באוניברסיטה. במהלך האימונים שלה, ראו מאמנים מהצבא את היכולות שלה, והרשו לה להתאמן במתקני הבסיס ליד קורנגי. הדבר היה משמעותי ביותר, מכיוון שבפקיסטן ספורטאיות אינן יכולות לרוץ בפרהסיה, היכן שהציבור יכול לצפות בהן. היא זכתה במרוצים מקומיים שונים, ואחרי זה נבחרה על ידי רכבת פקיסטן שהציעה לה חסות כספורטאית. הביצועים העקביים של נשים זיכו אותה במקום בנבחרת פקיסטן במשחקי דרום אסיה בשנת 2010 בדאקה, שם לקחה את הזהב בריצת 100 מטר, עם תוצאה של 11.81 שניות, וזכתה בתואר "האישה המהירה ביותר בדרום אסיה".

ב-12 בפברואר 2010, נשיא פקיסטן אסיף עלי זרדארי מינה את נסים כשגרירת הספורט של פקיסטן בהכרה בהצלחתה במשחקי דרום אסיה. ביולי 2010, מפעילת הסלולר הגדולה בפקיסטן, Mobilink, הוסיפה את נסים לצוות שגרירי המותג שלה. בילאל מוניר שייח', סגן הנשיא של Mobilink פקיסטן אמר במעמד טקס חשיפת שיר הקמפיין המבוסס על מאבקה והישגיה של חמיד, ואשר מכיר באלו שעזרו לה להשיג את מטרותיה:

: "Mobilink Jazz מאמינה מאוד בקשרים שאנו יוצרים, והמטרה של ההכרה הזו היא לעודד את כל מי שחולם להושיט יד ליקיריהם כדי לקבל תמיכה, כך שהם יוכלו להשיג את מבוקשם, ועוד הרבה יותר. נסים היא גיבורה שכולנו זקוקים לה, אנו מקווים כי דרך הפלטפורמה שלנו היא תעורר ותיתן השראה לעוד רבים. אנחנו גאים מאוד לקבל אותה בתור שגרירת המותג שלנו."

עם ההצלחה שנחלה, כולל הכינוי "מלכת המסלול", חמיד חוותה גם התנכלות ציבורית. טענו שההצלחה שלה הייתה תוצאה של מזל ולא כישרון. כדי להוכיח שהיא לא באמת ספורטאית טובה, כל שנה קבוצות גברים מנסים לשבור את השיא שלה - בחוסר הצלחה. היא אומרת שיש גישה שלילית לספורטאיות בפקיסטן, ושלא משקיעים בפיתוחן משאבים, והיא מבקשת לשנות זאת. היא הפסיקה להתחרות, הן בגלל הקושי להתמודד עם היחס הציבורי, והן בשל חוסר תמיכה בקריירה שלה. היא פנתה במקום זאת לאימון, ומאמנת ילדים בסיכון ומרקע עני בקורנגי. היא פתחה אקדמיה לספורט ב-2016, והובילה קבוצת ילדים לתוצאות טובות במשחקי ילדי הרחוב הבינלאומיים הראשונים שנערכו בברזיל ב-2016.

## קישורים חיצוניים

* אתר האקדמיה לספורט נסים חמיד

## הערות שוליים

קטגוריה:ספורטאיות פקיסטניות
קטגוריה:פקיסטניות שנולדו ב-1988
המסע לעמק החלומות

**המסע לעמק החלומות** (באנגלית: **The Land Before Time**) הוא סרט דרמה והנפשה אמריקאי משנת 1988 המתאר קורות חיים של ארבעה דינוזאורים. הסרט בוים בידי דון בלות' והופק בידי סטיבן ספילברג, ג'ורג' לוקאס, גארי גולדמן וג'ון פומרו. זהו הסרט הראשון בזיכיון "המסע לעמק החלומות", בו הופקו 14 סרטים.

## תקציר
לאחר רעידת אדמה חזקה נודדים עדרי דינוזאורים במדבר הגדול בחיפוש נווה מדבר. אמו של האפטוזאורוס ליטלפוט (גבריאל דיימון) נטרפת בידי טירנוזאורוס רשע בשם שארפטוף (פרנק וולקר). בעקבות עצתה הוא נודד לעבר העמק הגדול והשלו. במסעו לשם הוא פוגש בארבעה חברים: סרה הטריצרטופסית (קאנדס האטסון), דקי הזאורולופוסית הקטנה (ג'ודית' בארסי), פטרי הפטרנודון (ויל ראיין) וספייק הסטגוזאורוס. יחדיו הם נעים לעבר העמק ומתמודדים נגד הטורף שארפטוף ואתגרים נוספים כמו הרי געש פעילים או להקה של פכיצפלוזאורים רגזנים.

## קישורים חיצוניים

* 

## הערות שוליים

קטגוריה:סרטי 1988
קטגוריה:סרטי דינוזאורים
קטגוריה:סרטי הנפשה אמריקאיים
קטגוריה:סרטי דון בלות'
קטגוריה:סרטי אנימציה של אולפני יוניברסל
קטגוריה:המסע לעמק החלומות
קטגוריה:סרטי לוקאס פילם
קטגוריה:סרטים עם מוזיקה מאת ג'יימס הורנר
קטגוריה:סרטי אנימציה על ידידות
קטגוריה:סרטי הנפשה איריים
רישיון-על

**רישיון-על** (באנגלית: **Super Licence**) היא הסמכה הניתנת על ידי הפדרציה הבין-לאומית לרכב (FIA) ומאפשרת למחזיק ברישיון להתחרות באליפות הפורמולה 1. הרישיון מוענק לנהגים אשר הצטיינו בקטגוריות שונות של הספורט המוטורי, למי שהחזיק ברישיון באחת משלוש השנים האחרונות או למי שהחזיק רישיון על לפני יותר משלוש שנים וחבר שופטים התרשם כי הציג "יכולת יוצאת דופן במכוניות חד-מושביות" וצבר 300 ק"מ של נהיגה במכונית פורמולה 1.

נהגים המשתתפים באימונים החופשיים, המקדימים את המרוצים (בדרך כלל נערכים בימי שישי), נדרשים להחזיק ברישיון-על מיוחד לצורך האימונים.

## קריטריונים לצבירת ניקוד
הקריטריונים לקבלת רישיון על מופיעים בנספח L. על מנת לקבל רישיון-על על המבקש להחזיק ברישיון בדירוג A ולצבור לפחות 40 נקודות בשלוש העונות שקדמו לבקשה, בהתאם למפורט בטבלה

החל מעונת 2016 נוספה מגבלת גיל מינימום לתנאי הרישיון. על הנהג המבקש להיות בן 18, לפחות, בזמן המרוץ הראשון בו הוא צפוי להשתתף. ביוני 2024 הוכנס תיקון המאפשר לנהגים ש"הראו יכולת מיוחדת ויציבה לאורך זמן" להגיש בקשה לרישיון החל מגיל 17.

## תשלום
רישיון על דורש תשלום אגרה שנתית המתבססת על מחיר בסיס בתוספת תשלום הנגזר מסך הנקודות שצבר הנהג. בשנת 2009 עלה מחיר הרישיון מתשלום בסיס של 1,725 אירו בצירוף 456 אירו לכל נקודה לסכום של 10,000 אירו בתוספת 2,000 אירו לכל נקודה. מקס מוסלי, שכיהן באותו הזמן כנשיא FIA, נפגש עם איגוד נהגי הגרנד פרי (GPDAׂ). בעקבות הפגישה החליטה FIA על הפחתת עלות הרישיון החל משנת 2010. בנובמבר 2012 הכריזה FIA על העלאה מחדש של התשלום.

## רישיון-על לאימונים
החל מעונת 2019 נוספה דרישה מנהגים המעוניינים לקחת חלק באימונים החופשיים במהלך המרוצים בעונה להחזיק ברישיון-על מיוחד לאימונים. הדרישות לרישיון האימונים הן:

# גיל מינימלי לפחות 18
# רישיון תחרויות בינלאומי ברמה A בתוקף
# התחרה לפחות בשישה מרוצים בפורמולה 2 או מחזיק בלפחות 25 נקודות לרישיון-על, שנצברו במהלך שלוש השנים האחרונות.

## לאום
הלאום המופיע על רישיון העל זהה ללאום המופיע בדרכונו של הנהג. נהג בעל אזרחות כפולה יכול לבחור איזה לאום יופיע ברישיונו.

## הערות שוליים

קטגוריה:פורמולה 1
על
יחסי הממלכה המאוחדת – שווייץ

**יחסי הממלכה המאוחדת–שווייץ** הם יחסי החוץ בין שווייץ לבין הממלכה המאוחדת.

## היסטוריה
[ממוזער|עץ הקנטונים שהוקם ליד [כיכר לסטר, לונדון, לחגוג את קשרי הידידות בין בריטניה ושווייץ.]]
שווייץ ובריטניה, נהנו מקשרים קרובים במשך זמן רב. מאז המאה ה-18 הפוליטיקאים הבריטים עשו הרבה למען הנייטרליות של שווייץ ביבשת אירופה, ושוב ושוב עמדו לצד שווייץ בעת התמודדות עם מעצמות אירופאיות אחרות.שווייץ ייצגה את האינטרס הבריטי בגרמניה, איטליה, ספרד, יפן, והמדינות שהיו כבושות תחת מדינות הציר במהלך מלחמת העולם השנייה, מ-1941 ועד 1945.

במהלך המלחמה הקרה היחסים האנגלו-שווייצרים הפכו לקרובים יותר, בשל אינטרסים משותפים, והתקיים שיתוף פעולה בכמה וכמה מקרים. שתי המדינות עבדו יחד כדי למנוע את האינטגרציה האירופית בשנות ה-60.

המגעים והיחסים בין שתי המדינות נשארו קרובים עד היום, ושרי החוץ של שתי המדינות מתכנסים באופן שוטף, לדיון בסוגיות של דאגה משותפת לשני העמים.

## שיתוף פעולה כלכלי
שווייץ הייתה יעד מועדף עבור התיירים הבריטים מאז המאה ה-19. בריטניה היא השוק הרביעי החשוב ביותר בעולם עבור המשקיעים השווייצרים. כ-700 חברות שווייצריות כיום מנהלות עסקים בבריטניה, וממלאים תפקיד חשוב ביחסים הכלכליים האנגלו-שווייצרים.

## שיתוף פעולה ביטחוני
במהלך המלחמה הקרה, יחידת Projekt-26 של שווייצרי קיבלה אימון חשאי מסוכנויות הביון הבריטיות MI5 ו-MI6. במקרה של פלישה לשווייץ, P-26 תכנן להעביר את מרכז הפיקוד שלו לבריטניה.

## נציגויות דיפלומטיות
* שווייץ מחזיקה בבריטניה שגרירות בלונדון, ו-4 קונסוליות בבלפסט, קארדיף, אדינבורו ומנצ'סטר.
* בריטניה מחזיקה בשווייץ שגרירות בברן בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
NGC 5206

**NGC 5206** היא גלקסיה אליפטית ננסית או גלקסיית עדשה ננסית שנמצאת בקבוצת הכוכבים קנטאור במרחק של כ-10.5 מיליון שנות אור ממערכת השמש ושייכת לקבוצת קנטאור A. הגלקסיה נמצאת כ-3.8 מעלות ממערב-דרום-מערב לכוכב ζ בקנטאור וכ-1.3 מעלות מדרום-מזרח לצביר הכדורי ω בקנטאור.

## היסטוריה
לגלקסיה בהירות נראית מדרגה 11.6 והיא התגלתה ב-2 ביולי 1834 על ידי האסטרונום ג'ון הרשל, בזמן שצפה בשמי הדרום מכף התקווה הטובה בדרום אפריקה, והופיעה כערפילית מספר **3158** ברשימת הערפיליות שפרסם בשנת 1847 תחת התיאור "חלשה, גדולה למדי, עגולה ומתבהרת בהדרגה לכיוון המרכז". בשנת 1863 הוא כלל אותה גם בקטלוג הכללי של ערפיליות וצבירי כוכבים תחת הציון **GC 3680** ובשנת 1888 ג'ון דרייר הכניס אותה לקטלוג הכללי החדש תחת הציון NGC 5206 כשהיא מתוארת באותו התיאור של הרשל.

## מאפיינים
סיווגה של NGC 5206 אינו מוחלט. בדרך כלל היא מסווגת כגלקסיה אליפטית ננסית (dE) עם גרעין בולט יחסית לגלקסיות מסוגה, עם זאת, נטען שניתן להבחין בה במוט מרכזי מפוזר וכן בטבעת ברדיוס זוויתי של 15 שניות קשת השקול לרדיוס של כ-760 שנות אור, כך שהיא מסווגת לפעמים גם כגלקסיית עדשה עם מוט מרכזי וטבעת כאשר גם המוט וגם הטבעת אינם ודאיים (SB?(r?)0). בחלק מהקטלוגים היא מסווגת גם כגלקסיית עדשה עם מוט (SB0) או כגלקסיית עדשה פשוטה (S0). גודלה הזוויתי של הגלקסיה הוא כ-3.7 דקות קשת שממרחקה שקול לקוטר של כ-11,260 שנות אור, כעשירית מקוטר שביל החלב. מסתה אינה ידועה ומעוצמת ההארה שלה שעומדת על כפי מיליארד מעוצמת ההארה של השמש, ניתן להעריך שמסת הכוכבים שבה היא כ- מסות שמש, כחצי אחוז ממסת שביל החלב, כך שהיא מתאימה לסיווג של גלקסיה ננסית, למרות שייתכן שיש לה מבנה פנימי, שבדרך כלל לא מאפיין גלקסיות ננסיות. מרכז הגלקסיה פולט אור כחול יותר משוליה, מה שמראה על אוכלוסיית כוכבים צעירה יותר במרכזה שנוצרה במהלך מיליארד השנים האחרונות, ואוכלוסיית הכוכבים הכללית בה היא צעירה יחסית לגלקסיות מסוגה ונוצרה ברובה ב-5 מיליארד השנים האחרונות. למרות זאת, לא ניתן להבחין בספקטרום בליעה של מימן חופשי (קו Hα) בקרינת הגלקסיה, מה שמראה שכיום כבר אין בה יותר מימן חופשי ולא מתרחשת בה יותר יצירת כוכבים חדשים. במרכז הגלקסיה ניתן להבחין גם בצביר פתוח שמסתו מוערכת בכ- מסות שמש ומתנועת הכוכבים סביב המרכז נראה שיש בליבתה חור שחור על-מסיבי שמסתו כ- מסות שמש.

## קישורים חיצוניים

* 

## הערות שוליים

קטגוריה:קבוצת הכוכבים קנטאור
קטגוריה:קבוצת קנטאור A
קטגוריה:גלקסיות ננסיות
קטגוריה:גלקסיות עדשה
קטגוריה:הקטלוג הכללי החדש
Sleep (להקה)

**Sleep** (בתעתיק עברי: **סליפ**; בתרגום חופשי: שינה) היא להקת דום מטאל וסטונר מטאל שהוקמה בשנת 1990 בסן חוזה, בקליפורניה שבארצות הברית.

## היסטוריה
בשנת 1991 שחררה הלהקה את אלבומה הראשון, *Volume One*. לאחר שחרור האלבום, החלה הלהקה לצבור קהל מעריצים בקרב סצנת הדום מטאל המקומית בקליפורניה. בשנה שלאחר מכן, שחררה הלהקה את אלבומה השני, *Sleep's Holy Mountain.* אלבום זה נחשב לאחד האלבומים שתרמו רבות להתפתחותו של הז'אנר סטונר רוק, אשר חולק אלמנטים מוזיקליים רבים עם דום מטאל. בעקבות הצלחתו של האלבום, הוחתמה הלהקה בחברת התקליטים האנגלית London Records.

בשנת 1995, החלה הלהקה לעבוד על אלבומה השלישי, *Dopesmoker*. לאכזבתה של חברת התקליטים, האלבום הכיל שיר אחד שאורכו היה למעלה משעה, דבר הגרם לסכסוך בינם לבין חברי הלהקה. חברת התקליטים סירבה לשחרר את האלבום בטענה שלא ניתן לשווק אותו והעדיפה לפצל אותו לשירים בודדים. הלהקה התפרקה בשנת 1998 לאחר שסירבה לשחרר את האלבום.

בשנים שלאחר פירוק הלהקה, האלבום *Dopesmoker* התפרסם במספר גרסאות שונות, תחילה תחת השם *Jerusalem* בשנת 1999 ולאחר מכן בשמו המקורי בשנת 2003.

חברי הלהקה פנו לפיתוח פרויקטים מוזיקליים חדשים והקימו את הלהקות Om ו-High on Fire.

בשנת 2009 התאחדה הלהקה ופעלה לסירוגין במקביל לפעילותן של הלהקות שהקימו.

בשנת 2017 הכריזה הלהקה על אלבום חדש בשם *The Sciences*, השחרור הראשון שלהם מזה כמעט 20 שנים. האלבום שוחרר בשנת 2018 והתקבל באהדה רבה בקרב מעריצים ומבקרי מוזיקה, ואף דורג במקום ה-49 ברשימת בילבורד 200.

## ראו גם
* דום מטאל
*סטונר רוק

## קישורים חיצוניים

* 

2018 08
קטגוריה:להקות דום מטאל
קטגוריה:להקות רוק אמריקאיות
קטגוריה:קליפורניה: להקות
## הערות שוליים
הספרייה לחקלאות, מזון וסביבה

**הספרייה לחקלאות, מזון וסביבה** היא הספרייה האקדמית של הפקולטה לחקלאות, מזון וסביבה ע"ש רוברט ה. סמית (קמפוס רחובות של האוניברסיטה העברית בירושלים) ונמצאת בלב הקמפוס. משנת 2002 היא משתייכת לרשות הספריות של האוניברסיטה העברית.

## רקע
הספרייה לחקלאות, מזון וסביבה נוסדה בשנת 1969 בשם: "הספרייה המרכזית למדעי החקלאות בפקולטה לחקלאות". בהקמתה איחדה ספריות מחלקתיות קטנות ששכנו בבניינים שונים בקמפוס. בימיה הראשונים שכנה בבניין אהרונסון (הבניין הראשון של הפקולטה לחקלאות ע"ש אהרן אהרנסון), בחדר ה"מרכזיה" (היום כיתת מחשבים 15). הספרנים הראשונים היו נעים גבעוני
(1923 – 2016), ופרץ טורא. בשנת 1972, עם הקמת בניין קנדי לי ב' בלב הפקולטה עברה הספרייה לבניין זה והיא נמצאת בו עד היום.

## מבנה הספרייה
בשנת 2011 שופץ מבנה הספרייה והוקם בו מרכז מידע ספרייתי ע"ש ברל ואגנס גינגס בתכנון האדריכלית ויוי אסטרינסקי. קומת הקרקע של הספרייה מכילה חדר ללמידה שקטה ואת משרדי הספרייה (מחלקת קיטלוג ומחלקת השאלה בין-ספרייתית), והקומה הראשונה כוללת את אוספי הספרים וחלל משותף גדול המאפשר למידה בקבוצות ומאפיין את המקום כמרכז למידה פעיל ותוסס. החלל המואר והגדול מארח גם תערוכות אמנות מתחלפות, חלק נכבד מהן של אומנים תושבי רחובות והאזור. בנוסף לחלל המשותף קיימים חדרי למידה בקבוצות, וחדרים שקטים ללימוד אישי. הספרייה כוללת כ-200 מקומות ישיבה שונים: משולחנות וכיסאות "מסורתיים" ועד אזור ספות והתרווחות. הספרייה מצוידת במחשבים נייחים, מחשבים ניידים, מדפסות, סורק, מסכי LCD, רשת אלחוטית וציוד נוסף להשאלה. הספרייה נגישה לבעלי מוגבלויות. קיימת מעלית, עמדת מחשב נגישה המצוידת בתוכנת הגדלת טקסט, ותוכנות להקראת טקסט מותקנות על כל המחשבים.
ממוזער|שמאל|אזור הספות והספרים השמורים

## אוספי הספרייה
אוספי הספרייה בנויים ממאגרי מידע, ספרים וכתבי עת בתחומים הנלמדים בפקולטה: מדעי הצמח, מדעי הקרקע והמים, בעלי חיים, רפואה וטרינרית, אנטומולוגיה, מחלות צמחים ומיקרוביולוגיה, משאבי הטבע בחקלאות, ביוכימיה, מדעי המזון ותזונה וכלכלת ניהול וסביבה. כמו כן מצוי בספרייה אוסף היסטורי של פרסומים העוסקים בחקלאות בארץ ישראל מלפני קום המדינה. מרבית כתבי העת בספרייה קיימים בפורמט אלקטרוני. עבודות הגמר והתזות שהוגשו בפקולטה לחקלאות, מזון וסביבה, מונגשות בפורמט אלקטרוני.

## קישורים חיצוניים

* אוספי הספרייה באתר

קטגוריה:האוניברסיטה העברית בירושלים: ספריות וארכיונים
קטגוריה:קמפוס האוניברסיטה העברית ברחובות
דיוויזיית הוואפן פרשים אס אס ה-33

**דיוויזיית ואפן פרשים אס אס ה-33 (ההונגרית ה-3)** (בגרמנית: **33. Waffen-Kavallerie-Division der SS (ungarische Nr. 3)**) הייתה דיוויזיית פרשים של הוואפן אס אס אשר לחמה במלחמת העולם השנייה.

## היסטוריה
הדיוויזיה הוקמה ב-27 בדצמבר 1944, על בסיס יחידות הפרשים של צבא הונגריה. כמפקד היחידה מונה לאסלו דיאק אשר החזיק בדרגת קולונל בצבא ההונגרי. בפועל, היחידה מעולם לא הגיעה לסדר גודל של דיוויזיה, והתקיימה על הנייר בלבד. היא לחמה במהלך המצור על בודפשט והושמדה במהלכו. המספר 33 הוענק לדיוויזיית שרלמאן, ודיאק הועבר לפקד על דיוויזיית ואפן גרנדיר אס אס ה-26.

## קישורים חיצוניים

* דיוויזיית ואפן פרשים אס אס ה-33 באתר Axis History 
* דיוויזיות האס אס 33-38 באתר weltkrieg2 

33
יחסי הממלכה המאוחדת – צ'כיה

**יחסי הממלכה המאוחדת–צ'כיה** הם יחסי החוץ בין צ'כיה לבין הממלכה המאוחדת. שתי המדינות הן חברות האיחוד האירופי ונאט"ו.

## היסטוריה
לבריטניה וצ'כיה היו יחסים היסטוריים פושרים, אם כי לא עוינים, בעיקר בשל חוסר מעורבותה של בריטניה ביבשת אירופה שמעבר לצרפת וצ'כוסלובקיה נלכדה בין המדינות בעלות הברית הקפיטליסטיות ברובן לבין ברית המועצות. בתחילה שני העמים היו בעלי ברית מסחר שותפים. במהלך השנים לפני מלחמת העולם השנייה. הקשרים בין המדינות נהיו מתוחים, כאשר גרמניה הנאצית סיפחה את צ'כיה תחת התנאים של הסכם מינכן (1938), אשר צ'כים רבים כינו אותו "בגידת מינכן". יותר מ-500 טייסים צ'כים, שרובם נמלטו מהכיבוש הנאצי למדינות בעלות הברית, שירתו בחיל האוויר המלכותי וזכו להכרה במהלך הקרב על בריטניה על אומץ לבם וכישוריהם. טייס אחד כזה היה יוזף פרנטישק, אשר עוטר בעיטור התעופה המצטיין, והיה אחד משני הטייסים היחידים שזכה בעיטור זה, למרות שאינו מחבר העמים הבריטי, וכן היה אחד האסים המובילים של בעלות הברית. בריטניה הייתה אחת המדינות שאליהן נמלטו פליטים יהודים צ'כים, בעיקר באמצעות הקינדר-טרנספורט.

[ממוזער|שר החוץ הבריטי, [ויליאם הייג נפגש עם שר החוץ הצ'כי, לובומיר זאורלק בלונדון, מאי 2014.]]
במהלך המלחמה הקרה, היחסים שוב החמירו, בשל היות בריטניה בת ברית של ארצות הברית, ה"אויב" של ברית המועצות, אולם מאז פירוק צ'כוסלובקיה, היחסים הכלכליים השתפרו במידה רבה, אם כי אף אחת משתי המדינות אינה בעלת ברית בעלת חשיבות עליונה.

## סחר
הסחר בין שתי המדינות הסתכם ב-6.7 מיליארד ליש"ט ב-2011.

## הגירה
על פי מרשם האוכלוסין של בריטניה בשנת 2001, 12,220 צ'כים התגוררו בבריטניה. . לאחר הצטרפותה של צ 'כיה לאיחוד האירופי במאי 2004, הצ'כים יכלו לחיות ולעבוד במקום אחר באיחוד האירופי, ובעקבות כך היגרו צ'כים רבים לבריטניה בחיפוש אחר עבודה. המשרד הלאומי לסטטיסטיקה מעריך, כי מאוקטובר 2010 עד ספטמבר 2011, בין 24,000 ל-40,000 צ'כים חיו בבריטניה.

## ביקורים רשמיים
אליזבת השנייה, מלכת הממלכה המאוחדת הגיעה לצ'כיה במרץ 1996, וביקרה בפראג ובברנו, והתקבלה על ידי הנשיא ואצלב האוול.

## יחסים דיפלומטיים
צ'כיה מחזיקה בבריטניה שגרירות בלונדון, ו-3 קונסוליות בבלפסט, אדינבורו, ומנצ'סטר. מאידך, בריטניה מחזיקה בצ'כיה שגרירות בפראג בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מינכן (ספר)

**מינכן** (באנגלית: **Munich**) הוא ספר מאת רוברט האריס, העוסק בוועידת מינכן מנקודת מבטם של עובד בשירות החוץ הבריטי ומקבילו בשירות החוץ הגרמני.

הספר יצא לאור בעברית בהוצאת כנרת זמורה-ביתן דביר בשנת 2017 בתרגומו של ארז אשרוב.

## עלילה
הדמות הראשית בספר הוא יו ליגט, כוכב עולה בשירות הדיפלומטי הבריטי המשמש כעוזרו האישי של ראש ממשלת בריטניה נוויל צ'מברלין. בצעירותו, למד ליגט באוניברסיטת אוקספורד והתיידד עם צעיר גרמני בשם פאול הרטמן. כיום, הרטמן עובד בשירות החוץ של גרמניה הנאצית כמתרגם. בחשאי, הרטמן חבר בתנועה מהפכנית בהנהגת לודוויג בק והנס אוסטר השואפת להדיח את אדולף היטלר ולבטל את שלטון המפלגה הנאצית בגרמניה. עם זאת, הקושרים מחזיקים בדעות לאומניות ומונרכיסטיות ושואפים להשאיר בידי גרמניה את אוסטריה ואולי אף להחזיר לשלטון את וילהלם השני, קיסר גרמניה. חלק מהקושרים חפצים להשאיר את היטלר בחיים ולהעמידו משפט, אולם האחרים מתכננים בחשאי לרצוח אותו.

בינתיים, היטלר תובע מצ'כוסלובקיה את חבל הסודטים, מה שמוביל את צ'מברלין לכנס פסגת מעצמות במינכן. הקושרים חפצים שהמעצמות יסרבו לדרישתו של היטלר ויכריזו עליו מלחמה, מה שיעניק להם תירוץ להדיחו. כדי לוודא שבריטניה אכן תילחם, הרטמן משיג עותק נדיר של פרוטוקול ועידת הוסבאך. כדי להעביר את המסמך לידי צ'מברלין, הוא משגר בקשה מיוחדת דרך המודיעין הבריטי לשלוח את ידיד נעוריו, ליגט, למינכן. למרות שליגט לא מתלהב מהרעיון, הוא נענה לבקשת המודיעין ונוסע למינכן. הוא פוגש את הרטמן, ותוך הקרבת משרתו האישית מפגיש בינו לבין צ'מברלין ומראה לו את המסמך. צ'מברלין אינו מתרשם וחותם עם היטלר על ההסכם ההיסטורי למרות זאת. הרטמן חוזר לעבודתו בברלין מיואש, ובספר נזכר כי הוא נתלה לאחר קשר העשרים ביולי. וליגט חוזר ללונדון שם הוא מודיע לאשתו כי הוא אינו מאמין בשלום בר קיימא. הוא מתכנן לפרוש מהשירות הדיפלומטי ולהתגייס לחיל האוויר המלכותי כדי לשרת את בריטניה במלחמה הקרבה.

## עיבוד קולנועי
ב-2021 נטפליקס הפיקה עיבוד קולנועי בשם מינכן, על סף מלחמה (Munich – The Edge of War) בבימויו של כריסטיאן שבוכוב על פי תסריט של בן פאואר, בכיכובם של ג'רמי איירונס כנוויל צ'מברלין, ג'ורג' מקיי, יאניס ניוויונר, ליב ליסה פרייז, אוגוסט דיל ומרטין ווטקה. הסרט הוצג לראשונה ב-13 באוקטובר 2021 בפסטיבל הסרטים של לונדון.

## קישורים חיצוניים
* מינכן, באתר סימניה
* 
* 

קטגוריה:ספרים בריטיים
קטגוריה:רומנים היסטוריים
קטגוריה:ספרי 2017
קטגוריה:כתבי רוברט האריס
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
קטגוריה:נוויל צ'מברלין
האימפרסיוניסטים (סדרת טלוויזיה)

**האימפרסיוניסטים** (באנגלית: **The Impressionists**) היא מיני-סדרה בת שלושה חלקים, דוקו-דרמה של ה-BBC המשחזרת את תחילת תנועת האימפרסיוניזם. הסדרה מבוססת על ארכיון של מכתבים, רשומות וראיונות מאותה תקופה, והיא מתעדת את חייהם של האמנים ששינו את פני עולם האמנות.

## עלילה
"האימפרסיוניסטים" הוא סיפור של עוני, תקווה ושל מאבק להכרה, על רקע של מלחמה, מהפכה ותנועות אמנותיות בפריז.

בלב הסיפור עומדת אחוות האמנים, המלכודים בידידות מתמשכת ובמחויבויותם לסוג חדש של אמנות. את הסיפור מובילים הציורים. כמה מיצירות האמנות הבלתי נשכחות משוחזרות מחדש, תוך שימוש באותן טכניקות שבהן השתמשו האמנים עצמם.

הסדרה מגלה כיצד קלוד מונה, במרוץ נגד הזמן כדי ללכוד את האור, צייר במשך 40 דקות בלבד את יצירתו "התרשמות, זריחה"; מדוע הציור "אולימפיה" של אדואר מאנה, שבו המודל שלו מישירה מבט חצוף מתוך הבד, כל כך הכעיס את החברה הפריזאית; ואיך  סדרת הציורים של הר סנט-ויקטואר של פול סזאן, הביאו להנחת היסודות עבור הקוביזם והאמנות המודרנית.

השחקן ג'וליאן גלובר מגלם את דמותו של מונה בן השמונים, "אבי האימפרסיוניזם", והוא המספר בסדרה. הוא יוצא למסע נוסטלגי ולעיתים כואב, כשהוא מביט לאחור על חייו בריאיון עם עיתונאי שנערך בגן ביתו שבז'יברני.

מונה נזכר כיצד הגיע לפריז ב-1862 מלא בחלומות על סוג חדש של אמנות. קלוד מונה הצעיר, בגילומו של ריצ'רד ארמיטאג', מוביל קבוצה של חברים עם חזון לציורים שלוכדים את הדמויות, האנרגיה והאור של העולם המודרני.

בסדרה מתאר מונה את עמיתיו הציירים, את חבריו ותומכיו איתם צייר, נאבק בדלות, ושיתף בחוויותיו, מחשבותיו ואמנותו. ביניהם היו פרדריק באזיל, בגילומו של ג'יימס לאנס, שמת צעיר מדי מכדי ליהנות מהצלחתה של התנועה, אבל הוא זה שנתן השראה לקיום תערוכה משלהם; פייר-אוגוסט רנואר, בגילומו של צ'ארלי קונדו, שאהב נשים ואהב לצייר אותן; אדואר מאנה, בגילומו של אנדרו האוויל, שיצירתו שימשה מקור השראה למונה; אדגר דגה, בגילומו של איידן גילט, שצייר מאחורי הקלעים של עולם רקדניות הבלט; ופול סזאן, בגילומו של ויל קין, שיצירתו החדשנית קבעה את דרכה של האמנות המודרנית. אמנדה רוט מגלמת את דמותה של אליס הושד, אהבתו הגדולה של מונה.

## צוות השחקנים
* ג'וליאן גלובר – קלוד מונה הזקן
* ריצ'רד ארמיטאג' – קלוד מונה הצעיר
* ג'יימס לאנס – פרדריק באזיל
* צ'ארלי קונדו – פייר-אוגוסט רנואר
* אנדרו האוויל – אדואר מאנה
* איידן גילט – אדגר דגה
* ויל קין – פול סזאן
* אמנדה רוט – אליס הושד 
* סבסטיאן ארמסטו – מבקר אמנות
* כריספין בונהם-קרטר – אמברואז וולאר
* אנתוני קאלף – אמיל זולא
* ג'ון צ'אליס
* מייקל קאלבר – אביו של סזאן
* אלה קניון – סוזן מאנה
* קלייב מריסון – שארל גלר
* טומי נייט – פול סזאן הבן

## הפקה
הסדרה צולמה באתרים בפרובאנס ובנורמנדי, בביתו ובגנו של מונה בז'יברני ובאתרים נוספים בממלכה המאוחדת.

## אמנים שלא מופיעים בסדרה
בדרמה לא מופיעים כמה אמנים אימפרסיוניסטים בולטים כגון גוסטב קייבוט, מארי קאסאט, ארמנד גיום, ברת מוריזו ואלפרד סיסלי.

## קישורים חיצוניים

## הערות שוליים

קטגוריה:אימפרסיוניזם
קטגוריה:סדרות טלוויזיה בריטיות שעלו לשידור בשנות ה-2000
יחסי הממלכה המאוחדת – סלובקיה

**יחסי הממלכה המאוחדת–סלובקיה** הם יחסי החוץ בין סלובקיה לבין הממלכה המאוחדת. שתי המדינות הן חברות נאט"ו.

## היסטוריה
בשנת 1993 פורקה צ'כוסלובקיה לצ'כיה וסלובקיה, ועד מהרה כוננה בריטניה יחסים דיפלומטיים עם סלובקיה. בשנת 2003 הצטרפה סלובקיה לאיחוד האירופי, ובשנת 2004 הצטרפה גם לנאט"ו. שתי המדינות אשררו הסכם שירותי אוויר בשנת 2004.

## יחסים דיפלומטיים
סלובקיה מחזיקה בבריטניה שגרירות בלונדון, ו-3 קונסוליות בבלפסט, קארדיף, וגלאזגו. מאידך, בריטניה מחזיקה בסלובקיה שגרירות בברטיסלאבה בלבד.

## הערות שוליים

קטגוריה:ערכים ללא קטגוריות פיזיות - יחסי חוץ
גאון של אבא

**גאון של אבא** היא תוכנית טלוויזיה ישראלית ששודרה בטלוויזיה החינוכית הישראלית בין השנים 2009–2012, בהנחיית יהורם גאון. התוכנית הייתה מועמדת לפרס האקדמיה הישראלית לטלוויזיה בקטגוריית תוכנית ילדים ונוער הטובה ביותר בשנת 2012. התכנית ירדה בעת מונה אלדד קובלנץ למנכ"ל החינוכית בעקבות כך שאלדד ביקש להוריד את הדמות של תשבי התיש אך גאון מצדו לא הסכים לוותר והעדיף להוריד את כל התכנית מאשר להשאירה ללא הדמות. 
## מבנה התוכנית
פורמט התוכנית היה מבוסס על התוכנית מסיבת גן ששודרה בערוץ הראשון מ-1989 ועד סוף 1994, בהנחיית ירון לונדון. מדי פרק נפגש יהורם גאון עם שלושה ילדים ומשוחח עימם על נושא מסוים מעולמם. כמו כן בפרק משולבים קטעים הקשורים לנושא הפרק ובהם משתתפים יהורם גאון ותשבי התיש (דור צויגנבום).

הפרק נחתם בשיר אשר שר יהורם גאון (את השירים לתוכנית כתבה שלומית כהן-אסיף).

## ראו גם
* ההפסקה הגדולה
* בבית של פיסטוק
* חיות במה

## קישורים חיצוניים
* 
**ביקורות**
* 
## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2009
קטגוריה:הטלוויזיה החינוכית הישראלית: תוכניות וסדרות
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:יהורם גאון
קטגוריה:תוכניות וסדרות טלוויזיה ישראליות בכיכובן של בובות
ג'ק וג'יל (שיר)

[ממוזער|איור של ג'יק וג'יל מאת [ויליאם וולאס דנסלו מתוך הספר אמא אווזה]]
ממוזער|ג'ק וג'יל עם התווים המקובלים
**ג'ק וג'יל** (באנגלית: **Jack and Jill** בחלק מהגרסאות **Jack and Gill**) הוא שיר ילדים אנגלי פופולרי. השיר, על המנגינות והווריאציות השונות שלו, קיבל את המספר 10266 במפתח רוד לשירי עם (Roud Folk Song Index). חרף העובדה שהגרסה המוקדמת ביותר של השיר היא מהמאה ה-18, הרי שהביטוי "ג'ק וג'יל" ביחס לילד וילדה הוא קדום מאוד בתרבות האנגלית, ואף מופיע פעמיים בכתבי שייקספיר.

לשיר ישנן מספר גרסאות הכוללות מספר שונה של בתים, אולם קו העלילה זהה פחות או יותר. ילד בשם ג'ק, וילדה בשם ג'יל, אשר הם ככל הנראה אח ואחות למרות שהדבר אינו מצוין במפורש בשיר, עולים על גבעה כדי לשאוב מים מהבאר. ג'ק נופל מהגבעה ונחבל בראשו, וג'יל מתגלגלת בעקבותיו. ג'ק רץ במהירות לביתו שם אמו מטפלת בו באמצעות חומץ ונייר חום. זו הגרסה הבסיסית של השיר והמקובלת כיום, למרות שבגרסאות מסוימות ישנם בתים נוספים הממשיכים את העלילה. לדוגמה, שג'יל נכנסת בעקבות ג'ק אל הבית וצוחקת על כך, ובעקבות כך אמם מענישה אותה. יצוין כי בחיתוך העץ הראשון לשיר (משנת 1791) נראים שני ילדים ולא ילד וילדה.

השיר מתאר לכאורה אירוע סתמי ושטותי, למרות שמאוחר יותר יוחסו לו פרשנויות שונות הקושרות אותו בין היתר לאירוע מהמיתולוגיה הנורדית, לניסיון הורדת המס על נוזלים בידי צ'ארלס הראשון, מלך אנגליה אשר סוכל בידי הפרלמנט, ואף למהפכה הצרפתית (למרות שידוע כי השיר נכתב עוד לפני כן).

## מלות השיר (הגרסה המקובלת)

Jack and Jill
Went up the hill
To fetch a pail of water
Jack fell down
And broke his crown,
And Jill came tumbling after

Up Jack got,
And home did trot
As fast as he could caper;
To old Dame Dob,
Who patched his nob
With vinegar and brown paper


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי ילדים
קטגוריה:שירי המאה ה-18
קטגוריה:שירים באנגלית
קטגוריה:שירים על דמויות גבריות בדיוניות
קטגוריה:שירים על דמויות נשיות בדיוניות
יחסי הונגריה – הממלכה המאוחדת

**יחסי הונגריה–הממלכה המאוחדת**, הם יחסי החוץ בין הונגריה לבין הממלכה המאוחדת.

## היסטוריה
היחסים בין האימפריה האוסטרית, שכללה אף את ממלכת הונגריה, לבין ממלכת אנגליה כוננו בימי הביניים, אולם היחסים הרשמיים ביניהם החלו בשנת 1799. במהלך המרד ההונגרי של 1848 ביקש פרנץ יוזף, קיסר אוסטריה סיוע צבאי מהרוסים. ההונגרים האמינו שהאימפריה הבריטית לא תתיר נוכחות רוסית בהונגריה. ואכן שר החוץ הרוסי פנה לממשלת בריטניה בשאלה לתגובתה. למרבה ההפתעה, הבריטים עודדו את הרוסים לסייע לאוסטרים, אולם התנו זאת בכך שמיד לאחר דיכוי המרד, יתפנו הרוסים מהונגריה. הסיבה לכך הייתה שבריטניה ביקשה לצמצם את ההשפעה הרוסית בבלקן, ותנאי הכרחי לכך היה אימפריה אוסטרית חזקה.

שני העמים היו אויבים במהלך מלחמת העולם הראשונה ומלחמת העולם השנייה, ולאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד הונגריה הייתה חלק מברית ורשה. במהלך המרד ההונגרי בשנת 1956 לא קיבלו ההונגרים תמיכה מהבריטים, בשל מעורבותם במשבר סואץ שאירע באותה העת. בשנת 1999 הצטרפה הונגריה לנאט"ו, ובשנת 2004 היא הצטרפה לאיחוד האירופי, וכיום קיימים בין המדינות יחסים חמים.

## יחסים דיפלומטיים
הונגריה מחזיקה בבריטניה שגרירות בלונדון, ו-5 קונסוליות בבלפסט, קארדיף, אדינבורו, ליברפול וטורקי. מאידך, בריטניה מחזיקה בהונגריה שגרירות בבודפשט בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–פרגוואי

[250px|ממוזער|[ראש ממשלת הודו מאנמוהאן סינג (מימין) נפגש עם נשיא פרגוואי פרננדו לוגו בניו דלהי, 2012]]
**יחסי הודו–פרגוואי** הם יחסי החוץ שבין **[[הודו|הרפובליקה של הודו]]** לבין **[[פרגוואי|הרפובליקה של פרגוואי]]**.

## היסטוריה
היחסים הדיפלומטיים בין המדינות כוננו ב-13 בספטמבר 1961. ממשלת פרגוואי פתחה את שגרירותה בניו דלהי במרץ 2006, האמונה לסרי לנקה. פרגוואי מחזיקה קונסוליות בצ'נאי, קולקטה ומומבאי. הודו איננה מחזיקה שגרירות בפרגוואי, שגרירותה בבואנוס איירס מואמנת על פרגוואי. מאידך, הודו מחזיקה קונסוליה כללית באסונסיון.

בחודש מאי 2012 פרננדו לוגו היה הנשיא הראשון מפרגוואי שביקר בהודו. לוגו פגש את שרי החוץ, החקלאות ובכירים ממשלתיים בהודו.

פרגוואי תמכה במועמדותה של הודו במועצת האומות המאוחדות לזכויות אדם בשנים 2015-2017.

## הסכמים בילטרליים
מאז 1996, הודו ופרגוואי חתמו על הסכם בדבר ביטול דרישות הוויזה למחזיקי דרכונים דיפלומטיים רשמיים.

## יחסים כלכליים
בשנת 2015, הסחר הדו-צדדי בין הודו לפרגוואי הסתכם ב-212 מיליון דולר אמריקאי, גידול של 27% לעומת השנה הקודמת. הודו ייצאה לפרגוואי סחורה בשווי 145 מיליון דולר אמריקאי, שרובה כללה כימיקלים, כלי רכב, חלקי רכב, מוצרי קוסמטיקה, מכונות, תרופות, מוצרי פלסטיק, מוצרי אלומיניום ומוצרי גומי. לעומתה, פרגוואי ייצאה להודו סחורה בשווי 67 מיליון דולר אמריקאי. שרובה כללה שמן סויה, שמן חמניות ועץ.

אזרחי פרגוואי זכאים למלגות במסגרת תוכנית שיתוף הפעולה הטכני והכלכלי ההודי. דיפלומטים רבים בפרגוואי קיבלו הכשרה במכון שירות החוץ של הודו.

## הודים בפרגוואי
נכון לדצמבר 2016, כ-600 הודים, כאשר 200 מהם אזרחים הודים, מתגוררים בפרגוואי. רובם מתגוררים בעיר סיודד דל אסטה, בדרום מזרח פרגוואי. רוב הקהילה ההודית בפרגוואי עוסקים בעיקר בתחום המסחר, הסיטנאות ובעסקים הקמעונאיים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ